OWNER OPERATORS MUST OWN TRUCK! 80% Line haul with Benefits - Charleston jobs
Keywords: Norfleet Transportation, Charleston , OWNER OPERATORS MUST OWN TRUCK! 80% Line haul with Benefits, Professions , Charleston, West Virginia Boksburg Dienskantoor – Aangename kennis! - Solidariteit WêreldSolidariteit Wêreld
Tuis › Soldeer › Boksburg Dienskantoor – Aangename kennis!
Boksburg Dienskantoor – Aangename kennis!
Solidariteit het verskeie dienskantore regoor Suid-Afrika waar lede, in hul provinsie, ’n tuiste het waar hulle verteenwoordig word.
In Gauteng word lede onder andere deur die Boksburg Dienskantoor verteenwoordig. Dit beteken dat lede in Gauteng na ons kantoor kan kom vir regshulp en ander Solidariteit dienste.
Ons stel graag die Boksburg Dienskantoor aan jou voor en vertel jou waarom Solidariteit vir jou belangrik is.
Boksburg Dienskantoor het verskeie organiseerders wat na lede se belange omsien. Ons organiseerders sien toe dat daar ledevergaderings gehou word waar lede se probleme hanteer word, erkenningsooreenkomste met werkgewers gesluit word en verseker word dat lede goed voor berei is wanneer sake na die bedingingsraad verwys word.
By ons kantore het ons ses organiseerders, Derek Mans, Gibbs du Toit, Amanda Hattingh, Jannem Goussard, Francois van Heerden en Lee Coetzee. Hierdie organiseerders staan elke dag gereed, nie net om die pad saam met lede te stap nie, maar ook om die pad namens lede te stap.
Indien jy enige regskwessies het, gaan jy bygestaan word deur een van ons twee litigante, Danie van Graan en Mariëtte Redelinghuys, wat arbeidsregsadvies aan lede bied en hulle verteenwoordig by dissiplinêre verhore, afleggingsvergaderings, die KVBA en bedingingsrade.
Die rol van administrasie in ons kantore is net so groot soos dié van ons litigante en organiseerders. Ons administratiewe span sien toe dat lede vriendelik ontvang en bygestaan word met navrae, die kantoor se dagboeke gekorreleer word, al die regsake op die stelsel gelaai word en die kantoor seepglad vorentoe beweeg.
Ons het drie personeellede wat ons administrasie behartig: Marlindie Booyens, wat reeds 13 jaar vir Solidariteit werk, Veruchka Whitehead, een van die jongstes in die kantoor, en Natasha van Heerden, wat na 12 jaar by Solidariteit steeds toesien dat lede in tye van nood sowel as vreugde bygestaan en ondersteun word.
Die laaste lid van ons span is Thinus Jacobs. Thinus is ‘n voltydse verteenwoordiger vir Eskom en is al 14 jaar deel van die Solidariteit Beweging, waarvan hy nou al ses jaar ’n Solidariteit verteenwoordiger is.
Vir Boksburg Dienskantoor is Solidariteit belangrik juis oor die volgende:
Solidariteit staan op vir mense wat nie vir hulleself kan opstaan nie (Thinus Jacobs).
Solidariteit dra lede se belange op die hart, en die verskil wat ons maak, kan gesien word (Marlindie Booyens).
Daar is geen instansie wat ’n diens soortgelyk aan dié van Solidariteit lewer nie, ons is daar vir ons lede tydens elke deel van hul lewenspad (Derek Mans, Lee Coetzee)
Solidariteit skep ’n platform waar mense meer oor hulle werkomgewing kan leer, in hul huistaal (Veruchka Whitehead).
Solidariteit het ’n passie vir mense (Thinus Jacobs, Francois van Heerden).
Solidariteit speel toenemend ’n belangrike rol om aan ons lede werksekuriteit te verskaf ten einde ‘n voorspoedige toekoms vir hul nageslag te bied (Danie van Graan).
Die werk wat Solidariteit doen, bied mense die geleentheid om in hul tyd van nood bygestaan te word (Francois van Heerden).
Solidariteit is ’n bastion van hoop (Derek Mans).
Solidariteit beywer hom vir die minderheidsgroepe in die werkplek en help sodoende bou aan ’n helder toekoms vir hierdie groepe in Suid-Afrika (Mariëtte Redelinghuys)
Noudat jy ons ken, wil ons jou graag leer ken. Ons is besig om ons data by te werk en wil jou graag daarby insluit en in ag neem. Om dit tot jou voordeel te laat strek, staan jy ’n kans om ’n wegbreeknaweek vir vier mense by Kokoriba te wen wanneer jy jou inligting bywerk en minstens drie ander mense verwys na Solidariteit. Elke drie verwysings is gelyk aan een inskrywing. Die wenner sal via ’n trekking aangekondig word op 1 Augustus 2019. Bepalings en voorwaardes geld.
Kom deel in die Solidariteit geborgenheid, sluit aan, raak deel en verander meer as net jou eie toekoms.